**Tájékoztató**

**a büntetés-végrehajtási intézetbe**

**látogatóként belépők részére**

**Tisztelt Hölgyem, Uram!**

Ön a Veszprém Megyei Büntetés Végrehajtási Intézet (továbbiakban: intézet) területén tartózkodik. A be- és kiléptetésre, továbbá a bv. szerv területén történő mozgásra, a bv. szerv rendjére és biztonságára, a büntetés-végrehajtási szervezetről szóló 1995. CVII. törvény 14. §-ában, továbbá a büntetés-végrehajtási szervek területére történő be- és kilépés, valamint a büntetés-végrehajtási szervek területén tartózkodás részletes szabályairól szóló 44/2007. (IX. 19.) IRM rendeletben meghatározott szigorú szabályok vonatkoznak.

Kérjük, olvassa el az alábbi tájékoztatót, ismerje meg a kapcsolattartás rendjét azért, hogy itt tartózkodása idején ne kerüljön kellemetlen helyzetbe, a tájékozatlanságából eredően ne kerüljön sor Önnel szemben rendszabályozó intézkedés megtételére.

A bv. szerv területére különösen **TILOS** bevinni, illetve beküldeni (**csomagban, levélben, látogatáson**) a fogvatartottak részére az alábbi tárgyakat vagy eszközöket:

* **biztonságra veszélyes eszközök (lőfegyver,szúró-vagy vágó eszköz)**
* **mobiltelefon, és tartozékai (SIM kártya TURBÓ SIM kártya, töltő, akkumulátor, telefonálásra alkalmas egyéb eszközök)**
* **gyógyszer, alkohol, kábítószer**

Tájékoztatom továbbá, hogy a az Intézet illetve a törvény által meghatározott Tiltott tárgyak bejuttatása a fogvatartottak kapcsolattartásának korlátozásával járhat.

A 2013. évi CCXL. törvény 177. § (4) bekezdése alapján a látogatásból ki kell zárni azt, akinek a magatartása a bv. intézet, valamint a fogvatartás biztonságára veszélyt jelent. Erre hivatkozással azon fogvatartott, akinél a látogatófogadás során vagy azt követően tiltott, biztonságra veszélyes tárgyat találunk, a továbbiakban -visszavonásig- biztonsági fülkében fogadhatja látogatóit, illetve az előtalálás alkalmával fogadott látogatót a továbbiakban a látogatásból kizárjuk. A kapcsolattartó személylátogatásból történő kizárása fog megtörténni abban az esetben is, ha nála a beléptetés során végrehajtott átvizsgáláskor előtalálásra kerül a tiltott tárgy.

A fogvatartotti állomány részére jogszabály alapján az Intézet Parancsnoka az asztali látogatást 6 hónap időtartamban, biztonsági beszélőfülkében való végrehajtásra korlátozza.

Felhívom a figyelmét, hogy a biztonsági beszélőfülkében történő beszélgetés kizárólag telefonon keresztül történik.

Kérjük, hogy a fenti szabályok betartásával járuljon hozzá az Ön intézetben lévő hozzátartozójának ***törvényes*** fogvatartásához.

**Veszprém. 2017. június 19. Németh Éva bv. ezredes bv. főtanácsos**

**intézetparancsnok**